Department of Health Services James W. Hunt, Acting Director Acting County Executive Ann Edwards Divisions Behavioral Health Services Primary Health Public Health Departmental Administration County of Sacramento BUOD NA KAUTUSAN SA QUARANTINE Hulyo 28, 2020 Ang California ay nasa Estado ng Emergency dahil sa 2019 Novel Coronavirus (COVID-19) pandemic. Ang pagkalat ng COVID-19 ay makabuluhang peligro sa kalusugan ng publiko sa loob ng County of Sacramento. Maaaring madaling kumalat ang COVID-19 sa pagitan ng mga tao na nasa malapitang kontak sa isa't isa. Ang mga indibiduwal na nasa malapitang kontak sa taong na-diagnose na may o malamang may COVID-19 ay maaaring madaling maimpeksiyon at maikalat ito kahit na banayad ang mga sintomas nila o wala silang sintomas. Ang lahat ng tao ay nasa peligrong magkasakit ng COVID-19, pero ang ilang tao ay mas mahina sa mga malalang sakit, kasama ang pulmunya, pagpalya ng organ, o kamatayan, dahil sa kanilang edad, pisikal na kalagayan, at/o katayuan ng kalusugan. Upang makatulong na mapabagal ang pagkalat ng COVID-19, protektahan ang mahihinang indibiduwal, at pigilan ang sistema ng pangangalaga ng kalusugan sa Sacramento County na ma-overwhelm, kailangang ang Health Officer ("Health Officer") ng County of Sacramento ay iatas ang self-quarantine ng mga taong na-expose sa taong na-diagnose na may o malamang may COVID-19. Hinihiwalay ng quarantine ang mga indibiduwal na na-expose sa COVID-19 mula sa ibang tao, hanggang madetermina na wala sila sa peligro na ikalat ang sakit. Pinoprotektahan nito ang lahat ng tao, kasama ang mga taong nasa mataas na peligro para sa malalang sakit, tulad ng mga mas matandang adult at mga taong may mahinang immune system. SA ILALIM NG AWTORIDAD NG CALIFORNIA HEALTH AND SAFETY CODE SEKSIYON 101040, 101085, 120175, 120215, 120220, AND 120225, INUUTOS NG HEALTH OFFICER: Ang lahat ng malapitang kontak, ayon sa kahulugan sa Kautusang ito, sa taong na-diagnose na may o malamang ay may COVID-19 ay dapat mag-quarantine ng sarili nila. Maaaring kasama dito ang mga kontak sa sambahayan, mga intimate na partner, caregiver, at ibang malapitang kontak. Ang mga taong naka- quarantine ay inaatasang sumunod sa lahat ng mga tagubilin sa Kautusang ito at mga patnubay na dokumento ng Pampublikong Kalusugan na tinutukoy sa Kautusang ito. Hindi ito para sa mga kritikal na trabahador sa imprastraktura, kasama ang mga trabahador sa pangangalaga ng kalusugan at mga unang tumutugon, na dapat sumunod sa mga patnubay na partikular sa sektor na iyon. Ang Kautusang ito ay may bisa hanggang bawiin sa pamamagitan ng pagsulat ng Health Officer. Division of Public Health Olivia Kasirye, MD, MS Public Health Officer 7001-A East Parkway, Suite 600A Sacramento, CA 95823 telepono (916) 875-5881 fax (916) 875-5888
Pahina 2 MGA PANGANGAILANGAN SA QUARANTINE: Mga Kontak ng Sambahayan, Mga Intimate na Partner, Caregiver, At Malapitang Kontak ng Mga Tao na May O Malamang May COVID-19 Ang exposure sa setting ng komunidad ay binibigyang kahulugan na indibiduwal na may malapitang kontak (<6 na talampakan ng > 15 minuto sa 24 na oras na panahon) sa: a. Isang taong may COVID-19 na may mga sintomas (sa panahong mula 2 araw bago nagkaroon ng sintomas hanggang matugunan nila ang pamantayan sa paghinto ng pag- isolate sa bahay); maaaring nakumpirma sa laboratoryo o may mga tugmang sintomas) O b. Taong nagpositibo sa test para sa COVID-19 (nakumpirma sa laboratoryo) pero hindi nagkaroon ng anumang sintomas (sa nakaraang 2 araw bago ang petsa ng pagkuha ng specimen hanggang matugunan nila ang pamantayan sa paghinto ng pag-isolate sa bahay). Tala: Balewala dito kung ang taong may COVID-19 o ang kontak ay may suot na telang pantakip ng mukha o kung ang kontak ay may suot na pangrespiratoryong personal protection equipment (PPE). Lahat ng mga indibiduwal na alam na sila ay nalagay sa malapitang kontak, bilang miyembro ng sambahayan, isang intimate na partner, isang caregiver sa labas ng setting ng pangangalaga sa kalusugan, o ibang malapitang kontak, ayon sa kahulugan sa itaas, sa taong na-diagnose na may o malamang may COVID-19 ay inaatasang gawin ang mga sumusunod na pagkilos: a. Ma-quarantine sa bahay nila o ibang bahay hanggang buong 10 araw mula sa huling petsa na huli nilang nakontak ang taong may o malamang may COVID-19 kung asymptomatic. b. Patuloy na subaybayan ang sintomas hanggang makalipas ang Araw 14 mula sa araw ng huling kontak sa taong may o malamang may COVID-19 c. Mahigpit na sumunod sa lahat ng nirerekomendang hindi-parmasyutikal na pamamagitan (hal. pagsuot ng mga takip sa mukha, sa lahat ng oras, pagpapanatili ng layong 6 na talampakan mula sa ibang tao) Hindi ito para sa mga taong nasa mataas na peligro sa malalang sakit, mga taong nagtatrabaho sa mga setting na mataas ang peligro (iyon ay mga pasilidad ng skilled nursing at correctional), maliban kung may kritikal na kakulangan ng kawani, o mga immunocompromised na tao na dapat patuloy na mag-quarantine ng 14 na araw. Kailangan ang self-quarantine dahil ang tao ay nasa mataas na peligrong magkaroon at maikalat ang COVID-19, kung ang taong iyon ay nagkaroon ng malapitang kontak ayon sa kahulugan sa itaas, sa taong may: a. Positibong test sa laboratoryo para sa COVID-19, O b. Senyales at sintomas na alinsunod sa COVID-19 (lagnat, ubo, kakapusan ng paghinga o hirap huminga), O c. Naabisuhan ng doktor na sila ay malamang may COVID-19. Ang mga naka-quarantine na tao ay hindi maaaring umalis sa lugar ng quarantine nila o pumasok sa anumang ibang pampubliko o pribadong lugar sa panahon ng quarantine, maliban
para tumanggap ng kailangang medikal na pangangalaga. Maingat na i-review at malapitang sundan ang lahat ng mga pangangailangang nakalista sa Patnubay sa Quarantine sa Bahay para sa Mga Malapitang Kontak sa COVID-19. Kung ang naka-quarantine na tao ay magkasakit ng lagnat, ubo, o kakapusan ng paghinga (kahit na ang mga sintomas nila ay napakabanayad), para protektahan ang ibang tao mula sa COVID-19, dapat nilang i-isolate ang sarili nila sa bahay at malayo sa mga ibang tao at sundin ang Mga Tagubilin sa Pag-isolate sa Bahay para sa Mga Taong may COVID-19. Ito ay dahil malamang sila ay may COVID-19 at kung gayon, maaaring maikalat ito sa ibang tao. Ang mga taong kamakailang ay ganap na nabakunahan, nakatutugon sa lahat ng mga sumusunod na pamantayan, ay hindi kailangang mag-quarantine: Ganap na nabakunahan (iyon ay, ≥2 linggo kasunod ang pagtanggap ng pangalawang dosis sa 2-dosis na serye, o ≥2 linggo kasunod ang pagtanggap ng isang dosis ng isang- dosis na bakuna) Ay nasa loob ng 3 buwan kasunod ang pagtanggap ng huling dosis sa serye Nanatiling asymptomatic mula sa kasalukuyang pagka-expose sa COVID-19 Hindi ito para sa mga nabakunahang inpatient at residente sa mga healthcare setting na dapat ay patuloy na mag-quarantine. Ang Health Officer ay maaaring magsagawa ng (mga) karagdagang pagkilos, na maaaring kasama ang sibil na detensiyon sa pasilidad ng kalusugan o ibang lokasyon, para protektahan ang kalusugan ng publiko kung ang indibiduwal na sasailalim sa Kautusang ito ay lumabag o nabigong sumunod sa Kautusang ito. Ang paglabag sa Kautusang ito ay maliit ng pagkakasala din na mapaparusahan ng pagkakakulong, multa o pareho. (Health at Safety Code § 120295).